อุทยานแห่งชาติภูลังกา ประกาศปิดถ้ำนาคา – ถ้ำนาคี เพื่อฟื้นฟูทรัพยากรธรรมชาติเป็นเวลา 1 เดือน และความปลอดภัยของนักท่องเที่ยวช่วงฤดูฝน
อุทยานแห่งชาติภูลังกา ประกาศปิดถ้ำนาคา – ถ้ำนาคี เพื่อฟื้นฟูทรัพยากรธรรมชาติเป็นเวลา 1 เดือน และความปลอดภัยของนักท่องเที่ยวช่วงฤดูฝน                        นายทวีป คำแพงเมือง หัวหน้าอุทยานแห่งชาติภูลังกา กล่าวว่า กรมอุทยานแห่งชาติสัตว์ป่าและพันธุ์พืช ได้ประกาศปิดการท่องเที่ยวและพักแรมในอุทยานแห่งชาติภูลังกาปีนี้ ตั้งแต่วันที่ 1 พฤษภาคม ถึง 31 พฤษภาคมนี้ ทำให้ถ้ำนาคา น้ำตกตาดวิมานทิพย์ น้ำตกกินรี แหล่งท่องเที่ยวในจังหวัดบึงกาฬ และถ้ำนาคี แหล่งท่องเที่ยวในจังหวัดนครพนมปิดการท่องเที่ยวพักแรม เพื่อให้การบริหารจัดการแหล่งท่องเที่ยวอย่างมีประสิทธิภาพสอดคล้องกับสภาพอากาศในแต่ละฤดูกาลและความสามารถการรองรับได้ของทรัพยากรธรรมชาติในพื้นที่ พร้อมเปิดโอกาสให้ทรัพยากรธรรมชาติได้ฟื้นตัว มีความปลอดภัยต่อการท่องเที่ยว และปรับปรุงซ่อมแซมสิ่งอำนวยความสะดวกในอุทยานแห่งชาติ ให้รองรับนักท่องเที่ยวที่เดินทางเข้ามาท่องเที่ยวและพักแรมในพื้นที่อุทยานแห่งชาติภูลังกา